Megadrypta

Megadrypta er en slekt av billene i delgruppen (underfamilien) Dryptinae i familiegruppen løpebiller.

Utseende 
En middelstor (14,5-16 millimeter), avlang, svart løpebille. Hodet er firkantet, avlangt, tydelig lengre enn bredt. Kjevene er framstrakte, nesten så lange som resten av hodet. Antennene er tynne og rundt to tredjedeler så lange som kroppen. Fasettøynene er små, rundet utstående. Pronotum er tønneformet, betydelig lengre enn bredt, omtrent så bredt som hodet. Dekkvingene er pæreformede, med kraftige punkstriper og kraftig mikroskulptur. Beina er lange og tynne. Flygevingene er reduserte.

Levevis 
Arten lever i skog, mest sannsynlig oppe i vegetasjonen.

Utbredelse 
Arten er bare kjent fra det sørlige Kina (Guangdong, Guangxi).

Systematisk inndeling 

 Ordenen biller, Coleoptera Linnaeus, 1758
 Underordenen Adephaga Schellenberg, 1806
 Overfamilien løpebiller og vannkalver, Caraboidea Latreille, 1802
 Familien løpebiller, Carabidae Latreille, 1802
 Underfamilien Dryptinae Bonelli, 1810 
 stamme Dryptini Bonelli, 1810 
 slekt Megadrypta Sciaky & Anichtchenko, 2020
 Megadrypta mirabilis Sciaky & Anichtchenko, 2020

Referanser

Eksterne lenker 
 Beskrivelse av arten
 

Dryptinae
Biller formelt beskrevet i 2020
Kinas insekter
Dyr formelt beskrevet av Alexander Anichtchenko
Dyr formelt beskrevet av Riccardo Sciaky